**Pe o alee, într-un parc, spre seară**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe o alee , într-un parc, spre seară,

Cu stelele ieșisem la plimbare,

Și mă-nsoteau pășind cu mine-agale,

Doar tu lipseai din lumea de afară.

Dar peste tot, în jur, văd numai chipul tău,

Și-ți simt a ta făptură în fiece ființă ,

Eu știu, e… doar a mea dorință

Să-ți simț aievea trupul, să fi a mea mereu.

Și c-un sărut năvalnic s-astup frumoasa-ți gură,

În timp ce vorbe dulci tu îmi șoptești cu drag,

Apoi, îmbrățișați , pășim de-al lumii prag,

Zburând înaripați, spre-a lui Saturn centură.

Și gândul meu de gândul tău se-mbată,

Când sufletele noastre se-mpreună,

Trăim din plin o dragoste nebună,

Cum n-am trăit-o poate niciodată.

Căci simt vibrând din plin a ta splendoare,

Și una suntem ,sus, în paradis…

Dar mă trezesc că dintr-un dulce vis,

Tot pe-o alee, într-un parc, spre seară.

Caprar Florin